CELEX: 32015L1139
Language: lt
Date: 1436745600000
Title: 2015 m. liepos 13 d. Komisijos direktyva (ES) 2015/1139, kuria iš dalies keičiamos Direktyvos 2012/9/ES nuostatos dėl jos perkėlimo į nacionalinę teisę termino ir pereinamojo laikotarpio pabaigos datos (Tekstas svarbus EEE)

14.7.2015   
            
            
               LT
            
            
               Europos Sąjungos oficialusis leidinys
            
            
               L 185/15
            
         KOMISIJOS DIREKTYVA (ES) 2015/1139
   2015 m. liepos 13 d.
   kuria iš dalies keičiamos Direktyvos 2012/9/ES nuostatos dėl jos perkėlimo į nacionalinę teisę termino ir pereinamojo laikotarpio pabaigos datos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. birželio 5 d. Europos Parlamento ir Tarybos direktyvą 2001/37/EB dėl valstybių narių įstatymų ir kitų teisės aktų, taikomų tabako gaminių gamybai, pateikimui ir pardavimui, suderinimo (1), ypač į jos 9 straipsnio 2 dalį,
   kadangi:
   
               (1)
            
            
               Direktyvos 2001/37/EB I priedas, kuriame pateiktas papildomų įspėjimų apie pavojų sveikatai, skelbtinų ant kiekvieno tabako gaminio vienetinio pakelio pagal tos direktyvos 5 straipsnio 2 dalies b punktą, sąrašas, buvo pakeistas Komisijos direktyva 2012/9/ES (2). Direktyvos 2012/9/ES 2 straipsnyje, su pakeitimais, padarytais Direktyva 2014/39/ES (3), nustatytas jos perkėlimo į nacionalinę teisę valstybėse narėse terminas – 2016 m. kovo 28 d., o pereinamojo laikotarpio, numatyto tos direktyvos 3 straipsnyje, pabaigos data yra 2018 m. kovo 28 d.;
            
         
               (2)
            
            
               Europos Parlamento ir Tarybos direktyvoje 2014/40/ES (4), kuria nuo 2016 m. gegužės 20 d. panaikinama Direktyva 2001/37/EB, nustatyta, kad ant kiekvieno vienetinio pakelio ir ant bet kokios išorinės rūkomųjų tabako gaminių pakuotės pateikiami kombinuoti įspėjimai apie pavojų sveikatai, kuriuos sudaro vienas iš tekstinių įspėjimų, nurodytų Direktyvos 2014/40/ES I priede, ir atitinkama spalvota nuotrauka, nurodyta tos direktyvos II priede pateiktame paveikslėlių sąraše. Direktyvos 2014/40/ES I priede nurodyti tekstiniai įspėjimai yra identiški tiems, kurie nustatyti Direktyvos 2001/37/EB I priede su pakeitimais, padarytais Direktyva 2012/9/ES. Direktyvos 2014/40/ES 29 straipsnyje nustatyta, kad 2016 m. gegužės 20 d. yra jos perkėlimo į valstybių narių nacionalinę teisę terminas, o jos 30 straipsnyje nustatyta, kad 2017 m. gegužės 20 d. yra pereinamojo laikotarpio pabaigos data;
            
         
               (3)
            
            
               siekiant suvienodinti Direktyvoje 2012/9/ES nustatytų naujų tekstinių įspėjimų ir Direktyvoje 2014/40/ES nustatytų naujų kombinuotų įspėjimų perkėlimo į nacionalinę teisę terminus, tikslinga Direktyvos 2012/9/ES perkėlimo į nacionalinę teisę terminą pratęsti nuo 2016 m. kovo 28 d. iki 2016 m. gegužės 20 d. Taip pat būtina suvienodinti Direktyvoje 2012/9/ES numatytą pereinamąjį laikotarpį su Direktyvoje 2014/40/ES nustatytu pereinamuoju laikotarpiu;
            
         
               (4)
            
            
               šioje direktyvoje numatytos priemonės atitinka Direktyvos 2001/37/EB 10 straipsnio 1 dalimi įsteigto komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyva 2012/9/ES iš dalies keičiama taip:
   
               1.
            
            
               2 straipsnio 1 dalyje data „2016 m. kovo 28 d.“ pakeičiama data „2016 m. gegužės 20 d.“;
            
         
               2.
            
            
               3 straipsnyje data „2018 m. kovo 28 d.“ pakeičiama data „2017 m. gegužės 20 d.“
            
         2 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   3 straipsnis
   Ši direktyva skirta valstybėms narėms.
   
      Priimta Briuselyje 2015 m. liepos 13 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 194, 2001 7 18, p. 26.
   
      (2)  2012 m. kovo 7 d. Komisijos direktyva 2012/9/ES, kuria iš dalies keičiamas Europos Parlamento ir Tarybos direktyvos 2001/37/EB dėl valstybių narių įstatymų ir kitų teisės aktų, taikomų tabako gaminių gamybai, pateikimui ir pardavimui, suderinimo I priedas (OL L 69, 2012 3 8, p. 15).
   
      (3)  2014 m. kovo 12 d. Komisijos direktyva 2014/39/ES, kuria iš dalies keičiamos Direktyvos 2012/9/ES nuostatos dėl jos perkėlimo į nacionalinę teisę termino ir pereinamojo laikotarpio pabaigos datos (OL L 73, 2014 3 13, p. 3).
   
      (4)  2014 m. balandžio 3 d. Europos Parlamento ir Tarybos direktyva 2014/40/ES dėl valstybių narių įstatymų ir kitų teisės aktų nuostatų, reglamentuojančių tabako ir susijusių gaminių gamybą, pateikimą ir pardavimą, suderinimo, kuria panaikinama Direktyva 2001/37/EB (OL L 127, 2014 4 29, p. 1).